b'\n_START_ARTICLE_\nImola K\xc3\xa9zdi\n_START_SECTION_\nActri\xc8\x9b\xc4\x83 de teatru\n_START_PARAGRAPH_\n\xc3\x8entr-unul din spectacolele montate de Mihai M\xc4\x83niu\xc8\x9biu pe scena Teatrului Maghiar de Stat din Cluj, Tragica istorie a doctorului Faust, de Christopher Marlowe, actri\xc8\x9ba \xc3\xael \xc3\xaentruchipeaz\xc4\x83 pe Mefisto._NEWLINE_Pentru spectacolul Flac\xc4\x83ra alb\xc4\x83, flac\xc4\x83ra neagr\xc4\x83 (Dybbuk), versiune a piesei \xe2\x80\x9eDibbuk\xe2\x80\x9d de S. Anski, pus\xc4\x83 \xc3\xaen scen\xc4\x83 de regizorul israelian David Zinder, actri\xc8\x9ba a primit premiul UNITER pentru cea mai bun\xc4\x83 actri\xc8\x9b\xc4\x83.\n_START_SECTION_\nActri\xc8\x9b\xc4\x83 de film\n_START_PARAGRAPH_\n\xc3\x8en 2001, actri\xc8\x9ba a debutat \xc3\xaen film interpret\xc3\xa2nd, al\xc4\x83turi Gheorghe Dinic\xc4\x83 \xc8\x99i Ovidiu Niculescu, unul din cele trei roluri principale din filmul R\xc4\x83zboi \xc3\xaen buc\xc4\x83t\xc4\x83rie, realizat de regizorul Marius Theodor Barna. Filmul fusese realizat anterior, \xc3\xaen 1998 \xc3\xaentr-o versiune pentru televiziune, fiind ulterior extins pentru a deveni o versiune cinematografic\xc4\x83.\n_START_SECTION_\nCaracteriz\xc4\x83ri\n_START_PARAGRAPH_\nRegizorul de film Ioan C\xc4\x83rm\xc4\x83zan afirm\xc4\x83 despre Imola Kezdi c\xc4\x83 este \xe2\x80\x9euna dintre cele mai interesante actri\xc8\x9be de film, o combina\xc8\x9bie \xc3\xaentre Meryl Streep \xc8\x99i Nicole Kidman\xe2\x80\x9d.'